10/11/2020 | Administración LocalMunicipal
Oleiros
Urbanismo
Aprobación definitiva da Ordenanza municipal reguladora de plantacións e tallas das masas forestais, conservación e fomento de especies autóctonas

A N U N C I O O Pleno da Corporación, na sesión ordinaria que tivo lugar o día 29 de outubro de 2020, acordou aprobar definitivamente a Ordenanza municipal reguladora de plantacións e tallas das masas forestais, conservación e fomento de especies autóctonas. Así, de conformidade co artigo 70.2 da dita Lei, para os efectos da súa entrada en vigor, procédese á publicación íntegra do texto da Ordenanza municipal reguladora de plantacións e tallas das masas forestais, conservación e fomento de especies autóctonas do Concello de Oleiros. Oleiros, 4 de novembro de 2020. O alcalde-presidente Asdo.: Ángel García Seoane “ORDENANZA MUNICIPAL REGULADORA DE PLANTACIONS E TALLAS DAS MASAS FORESTAIS, CONSERVACIÓN E FOMENTO DE ESPECIES AUTÓCTONAS 1. EXPOSICIÓN DE MOTIVOS. O Concello, con base nas competencias que posúen os municipios nos ámbitos do medio ambiente e do urbanismo e o establecido pola Lei 7/1985, reguladora das bases do réxime local, formula a presente ordenanza para promover a aplicación de medidas de protección e de fomento das masas arbóreas do termo municipal. Sobre un mesmo territorio - o termo municipal de Oleiros- converxen as normativas de planeamento urbanístico, normativa de montes, normativa de protección de riscos de incendio e a de conservación da natureza, hábitats e especies. A confluencia de toda esta normativa crea confusión na súa aplicación e no exercicio municipal das competencias urbanísticas e de protección do medio ambiente, cando a planificación urbanística é o eixo central a partir do cal se insire a vertente ambiental. A Lei 42/2007, do 13 de decembro, establece que o patrimonio natural e a biodiversidade desempeñan unha función social relevante pola súa estreita vinculación co desenvolvemento, a saúde e o benestar das persoas e pola súa achega ao desenvolvemento social e económico. Todos os poderes públicos, nos seus respectivos ámbitos competenciais, velarán pola conservación e a utilización racional do patrimonio natural en todo o territorio nacional, que inclúe o seu medio mariño, así como na zona económica exclusiva e na plataforma continental, con independencia da súa titularidade ou réxime xurídico, tendo en conta especialmente os tipos de hábitats naturais e as especies silvestres en réxime de protección especial. A Disposición adicional segunda da mesma norma establece que “As entidades locais, no ámbito das súas competencias e no marco do establecido na lexislación estatal e autonómica, poderán establecer medidas normativas ou administrativas adicionais de conservación do patrimonio natural e a biodiversidade.“ As directrices de Ordenación do Territorio da Xunta de Galicia din que os instrumentos de ordenación territorial e urbanística incorporarán as accións e medidas necesarias para garantir a protección dos recursos naturais e incentivar a mellora da calidade ambiental do territorio, garantindo o seu uso sostible por parte da sociedade. Tamén o que as administracións públicas integrarán, conforme aos criterios da Lei 7/2008, do 7 de xuño, de protección da paisaxe de Galicia, a consideración da paisaxe nos instrumentos de ordenación territorial e urbanística así como noutras políticas sectoriais que poidan producir un impacto directo ou indirecto sobre el e mesmo entre outras determinacións o que para a ordenación do litoral as actuacións en só rústico de protección de costas, incluída a adecuación de espazos para uso e gozo público, procurarán o mantemento dá máxima naturalidade e, non seu caso, a restauración dá calidade ambiental e a protección do patrimonio cultural costeiro. En cumprimento das directrices de ordenación do territorio o plan xeral do Concello contén ordenanzas que regulan o solo rústico de especial protección, merecendo tal clasificación e cualificación precisamente para protexer os terreos afectados polas lexislacións sectoriais de protección do dominio público marítimo-terrestre, hidráulico ou de infraestruturas ou polas de protección dos valores agrícolas, gandeiros, forestais, paisaxísticos, ambientais, naturais ou culturais. Esta protección non pode quedar quebrantada coa aplicación de normativas sectoriais tales como a lei de montes ou a de protección de riscos contra incendios de maneira que en aplicación das mesmas arrásense as masas forestais existentes. Haberá que establecer criterios que fagan compatibles os fins das normas sectoriais coa normativa urbanística que regula o solo rústico de especial protección e a preservación do arborado existente. Coa definición que a Lei de montes fai do que se considera monte e cos fins da lei de riscos contra incendio, ocorre que nun municipio como o de Oleiros con gran dispersión poboacional (urbanizacións existentes e vivendas illadas construídas ao amparo da lei do solo de Galicia do ano 1985) xérase un grafiado de faixas secundarias de protección que practicamente ocupa todo o termo municipal, polo que a aplicación literal das mesmas pode acabar co arborado existente baleirando de contido os valores do solo que o PXOM quere preservar. Por iso é polo que a Ordenanza regula a constitución dun fondo municipal de conservación e mellora do arborado e a repoboación como medida compensatoria do impacto que as tallas poden ter nas masas arbóreas existentes. A actividade madeireira derivada das obrigacións de mantemento de faixas secundarias de prevención de risco contra incendios e en terreos que os seus titulares queren realizar para a obtención dun beneficio económico, incide tamén nas infraestruturas municipais ou viario público o que esixe unha intervención da Administración para garantir o goce do dominio público polo conxunto dos veciños e o mantemento das vías en condicións óptimas de uso. Tamén esta actividade extractiva demanda un adecuado control das obrigacións de xestión que afectan tanto as empresas como ás persoas propietarias dos montes, e unha intervención municipal que evite a desaparición das masas arbóreas do municipio. Para a adecuada intervención municipal, os propietarios ou, no seu caso, as empresas madeireiras, deberán suxeitarse aos títulos habilitantes de natureza urbanística do artigo 142.2. i) (licenza municipal) e apartado 3 (comunicación previa) da Lei 2/2016) e tramitala ante o Concello para a realización de actividades extractivas, constituír unha fianza para cubrir os posibles danos que se produzan nas infraestruturas e no dominio público local, garantir a reposición ou substitución das árbores talladas nos suposto que pola clasificación e cualificación urbanística do solo deban preservarse as masas arbóreas existentes que fixeron merecedoras da especial protección. A ordenanza regula a protección, conservación e mellora do arborado do termo municipal de Oleiros primando a plantación de especies autóctonas en substitución das especies prohibidas pola Lei de 3/2007 de prevención e defensa contra os incendios forestais de Galicia e a Lei 7/2012 de montes de Galicia, creando un Fondo municipal de conservación do arborado. Regula o exercicio da actividade forestal, as garantías do cumprimento das obrigacións, a xestión da biomasa, a medida compensatoria de repoboación e substitución de especies arbóreas e as infraccións e sancións procedentes. En definitiva, a ordenanza trata de compaxinar a actividade madeireira coa protección do arborado existente.2. TÍTULO I.–DISPOSICIÓNS XERAIS Artigo 1.–Marco normativo. As regulacións ditadas a través desta ordenanza, susténtase nas competencias que posúe o Concello de Oleiros, segundo o establecido na Lei 7/1985, do 2 de abril, reguladora das bases do réxime local, na súa redacción dada pola Lei 27/2013, do 27 de decembro, de racionalización e sustentabilidade de administración local e na Lei 5/1997 de 22 de xullo, da administración local de Galicia, do previsto no Real Decreto 1372/86, do 13 de xuño, polo que se aproba o Regulamento de bens das corporacións locais, na Lei 7/2008, do 7 de xullo, de protección da paisaxe de Galicia, Lei 5/2019, do 2 de agosto, do patrimonio natural e da biodiversidade de Galicia, na Instrución 1/2018, do 26 de abril, relativa ás actuacións administrativas en materia de cumprimento das obrigas de xestión da biomasa vexetal e retirada de especies arbóreas impostas pola Lei 3/2007, do 9 de abril, de prevención e defensa contra os incendios forestais de Galicia, a Lei 6/2011, do 13 de outubro, de mobilidade de terras, e a Lei 7/2012, do 28 de xuño, de montes de Galicia, así como a Lei 2/2016 de 10 de febreiro do Solo de Galicia, o Decreto 143/2016, do 22 de setembro, polo que se aproba o Regulamento da Lei do solo de Galicia, o Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos, a Lei 26/2007, do 23 de outubro, de responsabilidade medioambiental e o Plan Xeral Municipal de Ordenación, aprobado parcialmente por Orde do 11.03.09 da C. P. T. O. P. T.; BOP n.º 75, do 02.04.2009; DOG n.º 81, do 28.04.2009, e aprobado definitivamente por Orde do 11.12.2014 da C. M. A. T. I.; DOG n.º 16, do 26.01.2015, e BOP n.º 29, do 12.02.2015. Artigo 2.–Obxecto. A presente ordenanza, de natureza non fiscal, ten por finalidade a regulación nos solos do municipio de Oleiros, delimitados de competencia municipal de acordo co establecido na normativa vixente, das condicións para: a) As masas arbóreas no solo que el PXOM clasifica y cualifica como solos de protección forestal, solos rústicos de protección de augas, solos rústicos de protección patrimonial, artística o histórica, solos de protección agropecuaria solos de protección de espazos naturais, solos de protección de costas e solos de protección de interese paisaxístico. b) O uso do espazo público municipal pola actividade forestal e esixencia de responsabilidades durante as operacións preparatorias e de desenvolvemento de talla e saca de madeira, para asegurar a preservación do entorno, da paisaxe, dos bens municipais, da seguridade viaria e a prevención e defensa contra os incendios forestais, respecto aos danos e deterioracións que se poden xerar polo seu desenvolvemento. c) A xestión da biomasa vexetal e a retirada de árbores das especies sinaladas na disposición adicional terceira da Lei 3/2007, do 9 de abril, de prevención e defensa contra os incendios forestais de Galicia, no ámbito das redes de faixas secundarias e faixa perimetral de xestión de biomasa, nunha franxa de 50 metros. d) A protección, conservación e mellora do arborado público e privado do municipio de Oleiros, mediante a súa defensa, fomento das especies autóctonas e a regulación da xestión de plantacións arbóreas, repoboacións, transplantes e podas drásticas de arborado. e) A protección, conservación e mellora das masas arbóreas mediante a súa defensa, fomento e coidado como parte integrante do patrimonio municipal. f) Establecemento dos instrumentos xurídicos de intervención e control e o réxime sancionador en defensa e protección da biomasa e arborado público asentado en solo de competencia municipal do termo municipal de Oleiros. Artigo 3.–Ámbito de aplicación. O ámbito de aplicación desta ordenanza é o termo municipal de Oleiros, aplicándose á actividade forestal e arborado existente e calquera que sexa a clasificación e cualificación urbanística do solo Artigo 4.–Actividades incluídas. Quedan incluídas no ámbito de aplicación desta ordenanza: – As tallas de especies forestais. – As tallas puntuais de exemplares de especies arbóreas e arbustivas que polo seu porte, idade o situación estratéxica, forme parte importante da configuración ambiental dos solos rústicos de protección patrimonial, artística ou histórica. – As tallas de especies arbóreas que teñan por finalidade os aproveitamentos para uso doméstico, a eliminación dunha situación de perigo para persoas ou bens, ou as que se produzan como consecuencia da enfermidade da especie. – As superficies talladas e as ocupadas polos cargadeiro de madeira. – As repoboacións de masas arbóreas. – As construcións e instalacións forestais destinadas á extracción de madeira ou a xestión forestal e ás de apoio á explotación forestal, así como as de defensa forestal. – A conservación e protección dos camiños, viais e viais de acceso e demais infraestruturas anexas a os lugares de talla, corta de madeira. – As labores forestais (corta, depósito, carga e transporte de madeira, plantacións, abonado, protección da repoboación, coidados posteriores, tratamentos culturais, ou almacenamento de madeira entre outras) desenvolvidas no ámbito territorial do municipio. – As actividades de xestión da biomasa, traballos de roza e limpeza de predios no municipio. – As actividades deportivas lúdicas y de competición motorizadas (4 x 4, motocross, trial, etc., excepto as promovidas ou autorizadas polo propio concello) que se desenvolvan en solos de protección forestal, solos rústicos de protección de augas, solos rústicos de protección patrimonial, artística o histórica, solos de protección agropecuaria solos de protección de espazos naturais, solos de protección de costas e solos de protección de interese paisaxístico. Artigo 5.–Órgano municipal competente. A competencia para exixir o cumprimento das obrigas, decretar e aplicar os requisitos previstos nesta ordenanza, corresponden ao alcalde ou concellerio/a en quen delegue. Artigo 6.–Persoas responsables. A efectos do cumprimento das obrigas establecidas nesta ordenanza teñen a consideracións de persoas responsables, as persoas físicas o xurídicas: a) Titulares dos terreos ou no seu caso os titulares do dereito de aproveitamento sobre os terreos, responsables do cumprimento das obrigas de xestión da biomasa vexetal e retirada de especies arbóreas. b) As administracións, as entidades ou as sociedades que teñan encomendada a competencia sobre a xestión, ou cedida esta en virtude dalgunha das formas previstas legalmente, das vías de comunicación e das liñas de transporte de enerxía eléctrica. c) As empresas que xestionen, executen ou interveñan en labores de xestión da biomasa obxecto desta ordenanza. d) Os técnicos ou profesionais que subscriben as memorias técnicas dos títulos habilitantes de natureza urbanística. Artigo 7.–Definicións. Para os efectos da aplicación desta ordenanza, deberá entenderse, como: a) Actividade forestal. –Aquela que se desenvolve a partir do aproveitamento múltiple dos recursos que proporcionan os terreos nos que vexetan especies arbóreas, sexan de nacemento ventureiros, de semente ou de plantación, sempre que non sexan características de cultivo agrícola. Engloba aos actos que teñan por obxecto a obtención de madeira e o seu transporte coma operacións preparatorias de talla, desprazamentos de vehículos e maquinaria, modificacións do terreo e construcións para facilitar o acceso aos terreos, depósitos de madeira ou o seu traslado. b) Árbore. –Planta de talo leñosos con perímetro de tronco na base de polo menos 10 cm e 1,50 m de altura, dependendo das particularidades da especie. c) Características edáficas: composición y natureza do solo na súa relación coas plantas e o entorno. d) Cargadeiro de madeira. –Espazo utilizado para almacenamento dos troncos durante a operación de extracción da madeira tallada, ata ser cargada para o seu transporte aos lugares de destino. e) Derribo. –Eliminación total dunha árbore mediante arranque do sistema radical. A os efectos desta ordenanza considerase sometido as mesmos requirimentos legais que a tala/apeo. f) Empresa madeireira: persoa física ou xurídica que realice os labores de preparación do terreo, repoboación, corta, saca, depósito e/ou transporte de madeira, e tamén as persoas propietarias que realicen algúns destes labores nas parcelas da súa propiedade, sempre e cando non sexa para o autoconsumo de madeira e teña por destino a súa comercialización. g) Entresaca. –Tipo de curta descontinuas que xera masas irregulares non tanto na súa composición de idade senón na súa estruturación en diversos estratos verticais. h) Especies alóctonas: especies invasoras. Especies que se achan fóra da súa área natural de distribución ou hábitat provocando severos danos ao medio ambiente, a outras especies e mesmo ás actividades do home. i) Leito natural: parte superficial do solo, bioloxicamente activa, que provén da desintegración ou alteración física e química das rocas e dos residuos das actividades de seres vivos que se asintan sobre el, constituíndo un conxunto complexo de elementos físicos, químicos e biolóxicos que compón o substrato natural no cal se desenvolve a vida das especies vexetais. j) Matarrasa: tipo de curta continua de rexeneración en monte baixo, que consiste na extracción total e nunha vez de todos os pés asentados nunha determinada superficie. k) Material seleccionado: corresponde ao material de reprodución obtido a partir de materiais de base (rodales) situados nunha única rexión de procedencia, de cuxas características ecolóxicas non difire, e que satisfai unha serie de esixencias establecidas oficialmente. Entre estas, hai unhas de carácter xeral, referidas á súa orixe, illamento, tamaño poboacional, idade, uniformidade, capacidade adaptativa, estado sanitario, delimitación e acceso, e hai outras relacionadas co obxectivo principal da selección (produción, calidade produtiva e crecemento). l) Marra: aos efectos desta ordenanza considerase o fallo de plantación, ou o que é o mesmo, á planta que morreu durante os 12 primeiros meses posteriores á plantación. m) Masa arbórea: aos efectos da aplicación da ordenanza, considéranse como tal: a. Os ámbitos de agrupacións singulares de árbores que poidan identificarse. b. Os soutos de ribeira e o arborado que acompaña ós leitos públicos. c. Os grupos de arborado incluídos na delimitación das zonas verdes ou libres públicas (sistemas xerais de zonas verdes o espazos libres). Calquera outro ámbito, público ou privado, que polas súas condicións de densidade, porte, idade ou interese botánica ou paisaxística forme un grupo recoñecible. d. Os cultivos forestais de superficie superior a 5.000 m 2 n) Poda: eliminación de ramas superfluas ou partes de ramas dunha árbore, vivas ou mortas, que se realiza seguindo os criterios e perseguindo uns obxectivos determinados. o) Poda drástica. –Toda aquela que supoña un desequilibro relevante entre a parte aérea e a parte radical da árbore, ven sexa por redución importante da copa ou altura do exemplar, así como a eliminación de ramas de máis de 8 cm de diámetro. p) Repoboación forestal: introdución de especies forestais arbóreas ou arbustivas nun terreo mediante sementa ou plantación. q) Reposición de marras: aos efectos desta ordenanza consiste na substitución das plantas mortas ou en mal estado por novos exemplares, seguindo pautas definidas na resolución de licencia para a reposición compensatoria. r) Rodal: espazo de superficie variable pero con constancia das características de masa e estación, e por tanto de tratamento. Constitúe a superficie elemental de descrición e traballo s) Roza. –Extracción e retirar nun predio de maleza, broza, madeiras caídas, entullos. tocos, lixo ou calquera outro material indesexable. t) Saca. –A totalidade das operación que se desenvolvan para a obtención de madeira de tala, tanto as previas á corta de madeira, como é o desprazamento de vehículos e/ou maquinaria, preparación dos terreos, accesos ás fincas, entre outros, así como as posteriores como preparación, depósito, carga e transporte e similares. u) Talla/apeo. –Abatemento de árbores. v) Tecnosol. –Solos novos elaborados a partir de residuos orgánicos e inorgánicos, procedentes de calquera actividade, que son formulados para resolver alteracións de maneira específica. w) Toco. –Parte do tronco dunha árbore que queda no chan e unida á raíz cando é tallado polo pé. x) Transplante. –Técnica consistente no traslado dun exemplar do lugar onde está enraizado e plantalo en outro lugar. Non se admite na consideración de este termo, a extracción do exemplar realizada dende o tronco. y) Usos forestais. –Considérase como forestal o uso ou actividade relativa ó cultivo de especies arbóreas e arbustivas ou de matagueira e pastos forestais susceptibles de explotación e aproveitamento controlado, incluíndo as actividades propias da súa explotación en orixe, tales como garda, corta, serrado e despece. z) Xestión de biomasa. –A creación e mantemento da descontinuidade horizontal e vertical da carga combustible, a través do control ou eliminación parcial ou total da biomasa vexetal por medio do emprego das técnicas máis recomendadas e coa intensidade e frecuencia para o cumprimento do obxecto previsto nesta ordenanza. Artigo 8.–Protección, conservación e mellora do arborado. Os propietarios de arborado en calquera das súas categorías están obrigados ao seu mantemento, conservación e mellora, realizando os traballos precisos para garantir o seu adecuado estado vexetativo. O Concello de Oleiros, na medidas das súas competencias: 1. Protexerá o arborado existente nos solos rústicos de especial protección segundo el PXOM a fin de conservar os valores naturais, medioambientais, paisaxísticos, históricos e de potencialidade que os fixeron merecedores de tal clasificación.2. Promoverá o coñecemento dos valores ecolóxicos, culturais, sociais, urbanísticos e económicos do arborado, mellorando a sensibilidade da poboación e organizacións en relación a súa protección e fomento.3. Impoñerá a aplicación de medidas de protección e fomento do arborado sobre o que ten competencias nos procesos de contratación pública, en sintonía cos obxectivo de calidade paisaxística (OCP) xerais das directrices de paisaxe de Galicia, para áreas de especial interese paisaxístico (AEIP), para ámbitos de especial atención paisaxística (AEAP), para actuacións e elementos caracterizadores da paisaxe, para a grande área paisaxística coa que se corresponde o territorio municipal.4. Constituirá un fondo municipal de conservación e mellora do arborado no que se ingresará as cantidades depositadas por sancións municipais derivadas do incumprimento da ordenanza, que se destinarán á reposición, mantemento e conservación do arborado, entendendo por tal a plantación de novo arborado e o seu mantemento do espazo de competencia municipal e espazos con autorización expresa do organismo competente.5. Priorizará para realizar novas plantacións as zonas próximas as que se realizaron tallas.6. Primará a plantación de especies autóctonas e aquelas adaptadas ás contornas urbanas, que destaquen pola súa capacidade de sumidoiro de CO2.7. Non permitirá o desenvolvemento de actividades (actividades deportivas lúdicas e de competición motorizadas: 4X4, motocross, trial, etc., excepto as promovidas ou autorizadas polo propio Concello) que alteren as condicións ecolóxicas das masas arbóreas asentadas en solos da súa competencia. TÍTULO II.–ACTIVIDADE FORESTAL CAPÍTULO I.–DISPOSICIÓNS XERAIS Artigo 9.–Obxecto. É obxecto deste capítulo regular: a) A actividade forestal e a esixencia de responsabilidades durante as operacións preparatorias e de desenvolvemento de talla e saca de madeira, para asegurar a preservación do entorno, da paisaxe, dos bens municipais, da seguridade viaria e a prevención e defensa contra os incendios forestais, respecto aos danos e deterioracións que se poden xerar polo seu desenvolvemento. b) O procedemento de comunicación previa ou, no seu caso, de licenza de talla e actuacións asociadas á actividade forestal que teña lugar no termo municipal do Concello de Oleiros ou que, realizadas en outros concellos, requira o tránsito por vías competencia do Concello de Oleiros. c) Establecementos de garantías/avales d) As prácticas de conservación e limpeza. e) A reparación de deterioracións, desgaste anormal e danos a terceiros. Artigo 10.–Exercicio da competencia municipal.1.–A competencia municipal para o control do cumprimento dos requirimentos de comunicación, uso, conservación e limpeza regulados neste título serán exercido polo servicio técnico municipal que teña atribuída a competencia o pola policía local, tendo estes a potestade da paralización das actividades reguladas nesta ordenanza ante o incumprimento dos requisitos establecidos.2.–Todos os rexistros relacionados coa xustificación do cumprimento dos requisitos administrativos, deberán estar dispoñibles no lugar de operación para atender os requirimentos respecto aos mesmos por parte dos técnicos do servizo municipal con competencia na materia ou pola policía local.3.2. CAPÍTULO II.–DOS TÍTULOS HABILITANTES DE NATUREZA URBANÍSTICA: COMUNICACIÓNS PREVIAS E LICENZAS Artigo 11.–Réxime de licenza e comunicacións previas. Están suxeitas ao réxime de licenza as tallas de masas arbóreas ou de vexetación arbustiva nos solos urbanos no consolidados e solos urbanizables incorporados a procesos de transformación urbanística; en rústico de especial protección do dominio público (costas, estradas, augas, patrimonio…). En xeral, a talla de masas arbóreas ou de vexetación arbustiva en terreos incorporados a procesos de transformación urbanística e, en todo caso, cando dita talla derivásese da lexislación de protección do dominio público (artigo 142.2. i) da LSG, excepto as autorizadas en solo rústico polos órganos competentes en materia forestal, nese caso esixirase a comunicación previa ao Concello. Nos demais supostos o título habilitante é a comunicación previa. A comunicación previa será efectiva unha vez transcorridos 15 días hábiles desde a súa presentación. Por motivos de acumulación de traballo poderase prorrogar o prazo a 20 días hábiles notificándose ao solicitante a resolución municipal que así o autorice (art.23 da Lei 39/2015 do Procedemento administrativo común das Administracións Públicas). A tramitación de licenzas axustarase ao procedemento establecido no artigo 352 e seguintes do Decreto 143/2016 do Regulamento da Lei do solo de Galicia. O procedemento para as comunicacións previas é o establecido nos artigos 361 e seguintes da mesma disposición. Formato da documentación a presentar: 1 exemplar en formato papel e 1 exemplar en formato CD. Artigo 12 A talla de masas arbóreas ou de vexetación arbustiva xa sexa para o aproveitamento madeireiro ou non, require dispoñer por parte da persoa física ou xurídica que asume a responsabilidade de execución das operacións de talla das árbores e da saca da madeira, de licenza ou de resolución municipal sobre a comunicación previa, segundo sexa o caso. Para realizar a solicitude de licenza ou, no seu caso, presentar a comunicación previa, será necesario tamén aportar toda a información e a documentación complementaria requirida nos anexos desta ordenanza e que deberá ser firmada por persoa física ou xurídica que asume a responsabilidade das actuacións, podendo ser presentada no rexistro electrónico ou nas oficinas do rexistro municipal (artigo 11 d) do Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos). Deberá acompañarse da documentación complementaria relacionada no mesmo e dunha memoria técnica sobre as operacións firmada por técnico competente, e que reporte polo menos a seguinte información: a) Exposición motivada. b) Estado natural e forestal do entorno afectado pola actividade forestal. c) Descrición e xustificación das operacións planificadas. d) Plan de traballos. e) Medidas de prevención e control de impactos ambientais. f) Plan de xestión de residuos no que se deberá achegar a documentación as autorizacións/comunicacións segundo proceda, acreditativas do cumprimento de requisitos legais respecto a produción e xestión dos residuos que se xerarán durante a actividade forestal. g) Reportaxe fotográfica que reflicta o estado actual das masas, vías e espazos municipais onde estean previstas as actuacións para as que se solicita licencia. h) Planos. Os modelos do Anexo I e Anexo II (válidos para solicitude para comunicación previa e licenza) están a disposición dos interesados na web do Concello de Oleiros ou na oficina de rexistro da Casa do Concello. As actuacións para as que se faga a solicitude de licenza non poderán realizarse ata que sexa concedida, unha vez o servizo municipal competente verifique a información aportada, comprobe in situ as condicións do entorno previamente a intervención e proceda a validar a viabilidade da actuación conforme a descrición da mesma. As actuacións suxeitas a comunicación previa poderán realizarse unha vez transcorrido o prazo de 15 días hábiles, ou no seu caso 20 días hábiles, desde a presentación da documentación sen que o Concello requirise corrección das deficiencias observadas. Artigo 13.–Limitacións. En ningún caso poderanse realizar os labores de corta e saca de madeira, con carácter profesional con maquinaría pesada, sen contar coa autorización sectorial correspondente, xustificante da comunicación ou resolución da licenza municipal e establecemento de avais ou pago de taxas. No caso de que a actividade forestal supoña a ocupación de terreos privados, o responsable deberá dispoñer previamente ao comezo da actividade forestal de autorización escrita do propietario da leira segundo o modelo disposto no anexo III. Poderase limitar ou denegar o tránsito polos viarios de forma motivada, remitindo ao interesado o correspondente informe razoado dos fundamentos da denegación ou limitacións impostas. A policía local inspeccionará as actuacións, en orde á seguridade no transito e á superación da capacidade de carga dos camiños e vías municipais polas que estase a transitar, formulando a correspondente denuncia no seu caso. Artigo 14.–Responsables. A persoa física ou xurídica (neste caso polo representante legal acreditado por medios válidos en dereito) titular da actividade asume a responsabilidade das actuacións forestais para as que se solicita licenza ou tramita a comunicación previa (artigo 11 d) do Decreto 144/2016). A persoa titular da actividade é responsable do mantemento no momento dos requisitos que a actividade tiña que cumprir cando se presentou a comunicación previa. A persoa física ou xurídica que firma a comunicación ou solicita a licenza será responsable dos danos e prexuízos ás persoas, infraestruturas, bens patrimoniais e recursos naturais que se produzan ou ocasionen con motivo da súa actuación na talla, saca e transporte de madeira. Nas actividades obxecto desta ordenanza que se executaron sen título habilitante ou con inobservancia das súas condicións serán sancionadas as persoas físicas ou xurídicas responsables das mesmas en calidade de promotor da actividade, propietario dos terreos ou técnico redactor da memoria técnica. As sancións que se impoñan aos distintos suxeitos por unha mesma infracción terán entre si carácter independente. Estarán exentos de responsabilidade os menores de 14 anos. No caso de que a infracción fose cometida por un menor de 14 anos, a autoridade competente poñerao en coñecemento do Ministerio Fiscal. Cando sexa declarado autor dos feitos cometidos un menor de 18 anos, un menor non emancipado ou unha persoa coa capacidade modificada xudicialmente, responderán, solidariamente con el, do pagamento das sancións pecuniarias que se lle impoñan, dos danos e perdas ocasionados de acordo co establecido no artigo 157.2 da Lei 3/2018, do 26 de decembro, de medidas fiscais e administrativas, e da reposición ao seu estado orixinario da situación alterada pola infracción de acordo co establecido no artigo 162 bis os seus pais, titores, curadores, acolledores ou gardadores legais ou de feito, segundo proceda. Artigo 15.–Pago de taxas e fianzas. A solicitude de licenza ou a presentación de comunicación previa está suxeita ao pago da taxa por tramitación de expediente segundo ordenanza fiscal n.º 3. Para as operacións de talla e saca de madeira deberase depositar unha fianza en metálico ou aval bancario en favor do Concello, co obxecto de responder dos posibles danos que no ámbito da súa responsabilidades poida xerar. O importe da fianza fixase, segundo o peso máximo autorizado do vehículos de maior capacidade que se van empregar nas operacións da saca e transporte de madeira: A fianza responderá por todos os danos inherentes á actividade desenvolvida segundo o establecido no artigo 16 desta ordenanza. A contía poderá ser incrementada e determinada a proposta do servizo municipal competente tras a cuantificación da superficie da intervención proposta e os potenciais riscos e impactos sobre a mesma. A devolución da garantía deberá ser solicitada polo depositante tras dispoñer do informe de verificación do servizo municipal competente, que faga constar a adecuación das actuacións comunicadas ou autorizadas e o mantemento do entorno en condicións similares as de partida nas vías, nas infraestruturas, ou no dominio público local. Artigo 16.–Uso da fianza e execución subsidiaria. Comprobados os feitos causantes do dano ou acumulación de residuos xerados nas tarefas comunicadas ou autorizadas, o Concello de Oleiros poderá realizar previa tramitación do procedemento, con cargo á fianza ou aval, as operacións de reparación, repoboación, corrección e/ou retirada de restos, sen prexuízo da sanción que proceda. Se os danos foron dunha contía superior a da garantía, o servizo municipal competente elaborará un informe técnico sobre ditos danos e emitirá o requirimento ao responsable da actuación para que abone o importe dos custos de reparación e reposición, mediante a tramitación do correspondente expediente administrativo, conforme ao previsto na Lei 39/2015 de procedemento administrativo común das administracións públicas.3.3. CAPÍTULO III.–USO DA REDE DE VIAIS, PISTAS E CAMIÑOS MUNICIPAIS Artigo 17.–Uso. Queda terminantemente prohibido na rede de viais, pistas e camiños municipais: a) O uso anormal ou que cause danos ou sexa contrario á seguridade do tráfico. b) O arrastre de madeira e biomasa e de construción. c) O emprego de maquinaria de cadea, salvo en limpeza e mellora das propias pistas, ou os que se empreguen en obras ou melloras aprobadas ou promovidas polo Concello de Oleiros. d) Depositar e botar terra, pedras, formigón, todo tipo de entullos, restos de madeira, e biomasa en calquera tipo de vía e nas cunetas. e) Almacenar produtos forestais procedentes dos aproveitamentos autorizados pola administración competente. f) Actividades ao marxe do propio tránsito da maquinaria hasta a lugar do aproveitamento que supoña a compactación do terreo ou risco de vertedura de sustancias ou residuos perigosos sobre o solo. g) O aparcamento de vehículos e estacionamento de maquinaria. Artigo 18.–Limitacións de carga. Non se poderán superar o tránsito de vehículos con masa máxima autorizada (M. M. A) ≥ 24 T por vías de leito natural seco o ≥ 20 T por vías con leito húmido e sen que se rexistren choivas. O transporte de madeira e paso de máquinas pesadas realizarase en condicións meteorolóxicas favorables. Para ese efecto, considerarase que son condicións favorables cando haxa tal nivel de humidade na terra que ao paso de rodas de camión non se forme barro e non se xeren estrías ou afundimentos parciais ou totais na plataforma da pista. Os días de choiva e/ou cando o firme non estea totalmente seco e exista barro no firme queda prohibido circular con vehículos de motor cuxo peso de vehículo máis carga sexa superior a 10 T. Exceptúanse das prohibicións desta Ordenanza a circulación de vehículos de Institucións e Entes Públicos no exercicio da súa función, tales como gardas forestais, medios de loita contra incendios, policía, bombeiros ou protección civil. Artigo 19.–Velocidade de circulación da maquinaria adscrita a la actividade. Co fin de reducir o risco de accidentes e molestias a peóns, corredores, ciclistas e animais, os condutores coidarán de axustar a velocidade, reducíndoo ata o punto necesario nos tramos pendentes e perigosos, na proximidade de gando, ante a presenza de viandantes, así como nas tempadas secas para reducir a emisións difusas de po. Recoméndase non exceder os 30 km/h. Artigo 20.–Sinalización. Para asegurar a maior seguridade das persoas que poidan atoparse na contorna onde se realiza o aproveitamento, o responsable das operacións de talla e saca da madeira, terá a responsabilidade de dispoñer da sinalización adecuada dos riscos de forma permanente desde o inicio hasta a finalizacións dos tránsitos. De xeito xeneralizado empregarase sinais con texto explicativo ao pe da representación gráfica, restrinxindo o uso de cinta de balizado en situacións específicas en que sexa a mellor das opcións de previr sobre o risco. Alomenos a sinalización aportará información sobre: a) Zona de traballos forestais en curso. b) Perigo talla de árbores. c) Entrada-saída de camións nos accesos principais as parcelas, pistas, cruzamentos e sendas, carreiros de bicicletas e calquera outros vía de transito da rede do municipio. Ao finalizar os tránsitos asociados ás operacións de talla e saca comunicadas ou autorizadas, procederase á retirada de todo o material de sinalización empregado procedendo a adecuada xestión dos residuos que poidan xerarse.3.4. CAPÍTULO IV.–CONSERVACIÓN E LIMPEZA Artigo 21.–Medidas protectoras xerais. O responsable da talla e saca de madeira velará pola conservación dos espazos de titularidade e competencia municipal polos que transita e opera, procedendo a: a) Propoñer na comunicación o solicitude de licencia o empregar camiños e cargadeiros xa preexistentes, nos que xa esta demostrada a condición de que non xeran problemas ambientais ou coa veciñanza. b) Desenvolver os traballos no intervalo horario e no prazo especificado na resolución da licencia o no acordo sobre a comunicación previa, de conformidade a Orde de 26 de novembro de 2018 pola que se aproba a proposta de Ordenanza de protección contra a contaminación acústica de Galicia. c) Marcar de forma clara e diferenciada as arbores que deben ser protexidos, os que podan ser obxecto de transplante o talla, segundo os termos de resolución da licencia municipal. d) Informar a todo o persoal que interveña na actividade forestal da importancia da conservación do entorno, da vexetación e das repercusións sancionadoras polos danos que poidan producirse. e) Descartar por quedar prohibido por esta ordenanza, o uso das árbores e arbustos para o apoio ou suxeición de sinais, cordas, cables ou atar ferramentas ou maquinaria. f) Non realizar modificación da rasante do perfil do terreo no seu estado natural. No caso de ser a única alternativa viable a modificación da rasante do perfil do terreo no seu estado natural, previa aprobación na licencia municipal, poderase levar a cabo, sempre e cando terminada as operacións autorizadas se restitúa ao estado previo as intervencións. As solicitudes de licenza deberán xustificar a necesidade de modificación e claramente a posición da rasante resultante aportando información da topografía da zona de intervención e descrición de potenciais efectos sobre as parcelas lindeiras, viais, camiños ou calles. g) Asegurar a estabilidade e control da erosión de noiros, reducindo ao mínimo posible a lonxitude e inclinación e non deixando solos espidos, raíces descubertas, executando técnicas que melloren a capacidade do solo (achega e estendido de terra vexetal, substratos artificiais, tecnosoles, fertilizantes, produtos acondicionadores, absorbentes e estabilizantes) para que as plantas poidan colonizalo, evitando arrastre de terras e perdas de solo. h) Arranxo e reparación inmediata dos deterioracións que se poidan producir debendo restablecer as condicións fisicomecánicas naquelas infraestruturas que quedaron danadas. i) Revisión do estado dos pasos de auga, cunetas de evacuación e drenaxes superficiais para facilitar o discorrer natural das augas pluviais entre a vexetación e o filtrado natural ao terreo, evitando a aparición de fochas e arrastre de terras. j) Reposición das infraestruturas vinculadas a subministracións de servicios auga, saneamento, telefonía, iluminación.). k) Non realizar por quedar prohibido por esta ordenanza actividades que supoña a compactación do terreo, así como a aportación de cimento, formigón, alcatranado ou almacenamento de sustancias ou residuos perigosos. l) Retirada de terras alteradas pola vertido accidental de sustancias contaminantes procedendo a entrega do residuos de terras contaminadas a xestor autorizado, poñendo a disposición dos técnicos municipais o da policía local os rexistros que evidencian o cumprimento dos requisitos legais de aplicación. m) Presentar ante o servicio municipal e o órgano ambiental con competencia un plan de actuación para a recuperación do solos que poidan resultar contaminados polo derrame accidental e relevante de sustancias ou residuos perigosos. n) Repoboar con especies arbóreas non prohibidas, descartando a plantación das especies relacionadas no Anexo V no ámbito delimitado no mesmo. o) Unha vez cortados os eucaliptos, realizar as tarefas necesarias para evitar a repoboación espontánea e natural dos mesmos. p) Manter no ámbito de faixa secundaria a limpeza procedendo a xestionar a biomasa vexetal e no seu caso substituír os exemplares das especies arbóreas prohibidas e relacionadas no Anexo V por exemplares das especies relacionadas no Anexo IV ou outras especies non prohibidas que non sexan alóctonas. Artigo 22.–Protección física. As árbores e arbustos que estean na zona de actividade forestal e que poidan ser danados por elas, serán protexidos fisicamente mediante taboleiros ou cercado individual ao redor do tronco, desde a súa base ata unha altura de 2 m, utilizando material acolchado para evitar que a colocación das táboas poida danar a cortiza, procedéndose á retirada de material unha vez finalicen a actividade forestal comunicada ou autorizada. Artigo 23.–Sistema radical. Evitarase toda operación que poida supoñer unha alteración do sistema radical. Os exemplares cuxo sistema radical poida ser eliminado por riba dun 30%, tras a obtención de licencia deberan ser tallados procedendo a reposición compensatoria regulada nesta ordenanza. Nos casos en que a amputación das raíces sexa por debaixo do 30% do sistema radical deberase:  Selar con cicatrizante, de forma inmediata a amputación, a zona de corte das raíces de tamaño ≥ 5 cm.  Cubrir con terra vexetal húmida as raíces que poidan quedar descubertas antes das catro primeiras horas da realización do corte. Nunca se realizaran modificacións da rasante do terreo por encima o por debaixo do enraizamento do arborado. Artigo 24.–Podas e tallas. Para a realización da actividade forestal queda prohibida a poda drástica, indiscriminada e extemporánea de todo arbore ou arbusto salvo que se dispoña de licenza municipal o resolución de comunicación previa ordenando tal actuación. Artigo 25.–Plantacións e transplantes. As actuacións forestais de plantación ou transplante realizaranse conforme ao establecido na Lei de Montes en canto a especies e distancias. Queda prohibida a plantación ou transplante de: a) Calquera exemplar das especies relacionados no Anexo V en solo urbano, urbanizable e ámbito delimitado das faixas secundarias. b) Especies alóctonas que danen o carácter da paisaxe e o equilibrio ecolóxico nos terreos rústicos de protección forestal. c) Plantacións de eucaliptos. Artigo 26.–Repoboación e reposición compensatoria. As actuacións de talla de árbores con aproveitamento forestal conlevan con carácter xeral a obriga de repoboación nas distintas categorías de solo rústico excepto no solo rústico de protección agrícola e solo rústico de protección de infraestruturas. Só se exceptuarán aqueles supostos nos que a plantación de árbores incumpra as distancias da Lei de Montes e da Lei de prevención e defensa contra os incendios forestais debendo quedar así xustificado na memoria que se achegue para a realización da talla. Nos supostos de talla en solo urbano, solo urbanizable e nas tallas de exemplares illados sen aproveitamento forestal, cando a talla ou derribo sexa a única alternativa viable, será esixida a reposición por arborado equivalente sendo obrigación do responsable, a plantación dun exemplar por arbore tallada, excepto no suposto que na memoria do proxecto presentado atópese motivado e xustifique que non é necesaria tal reposición: non afectar a especies singulares, impedir plasmar a edificabilidade que corresponde á parcela, quedar suficientemente garantida a cobertura vexetal do espazo libre da parcela, incumprimento de distancias a lindeiros ou para plantacións na Lei de Montes e da Lei de prevención e defensa contra os incendios forestais. En todo caso, de existir normativa específica sobre a materia no planeamento municipal (plan xeral e planeamento en desenvolvemento do plan xeral) estarase ao disposto nos mesmos. De ser posible o lugar de plantación será o mesmo que onde se produce a curta e na mesma localización do exemplar eliminado, correndo a cargo do responsable da actuación, a adecuación do terreo da plantación coa apertura de foxos e abonado correspondente, a carga, transporte, descarga, plantación e todas as accións de mantemento requiridas durante polo menos o primeiro ano de vida. No caso de que non sexa posible ou conveniente a reposición no mesmo lugar, terase que realizar en espazos de titularidade municipal do Concello de Oleiros, no lugar indicado polo servizo municipal, asumindo o responsable da reposición a adecuación do terreo coa retirada de raíces, apertura de foxos e abonado correspondente, a carga, transporte, descarga, plantación e todas as accións de mantemento requiridas durante polo menos o primeiro ano de vida. En todas as reposicións esíxese: a) Plantación de exemplares con terrón xerada de semente certificada para garantir as súas características xenéticas, debéndose tratar de material seleccionado da especie, que cumpra coa normativa vixente nos requisitos sanitarios, de procedencia e calidade, na forma que sexa exixida pola autoridade competente, dispoñendo do certificado de patrón coa etiqueta correspondente. b) Emprego de planta forestal coas seguintes características:  Frondosas de 2 zumes repicado maior de 100 cm  Castiñeiro híbrido resistente/sativa de máis de 1 ata 2 m, de 2 zumes.  Piñeiro de 1 ou 2 zumes con terrón. c) Realizar as reposicións de castaños, empregando exemplares de castaño autóctono inseridos sobre patrón resistinte a enfermidade da tinta e que cumpra coas especificacións requiridas no apartado b). d) Xustificar na memoria técnica de plantación planificada a partir da aplicación das seguintes fórmulas: Salvo requirimento específico reflectido a lo menos a densidade de pes/ha será a que se especifica na táboa seguinte segundo a especie: e) Asumir a reposición das marras durante os 12 meses seguintes a plantación do arborado e cumprir coas indicacións detalladas polo servizo municipal competente na resolución da licenza ou resolución de recoñecemento de eficacia da comunicación previa. Considérase admisible unha porcentaxe de marras ≤ 10%. A preparación do terreo e labores de mantemento das marras repostas haberá de asumilas do mesmo xeito que para a plantación inicial. A nivel de parcela só admitiranse plantacións mixtas entre especies do anexo IV ata un máximo de 3 especies. Previa a resolución da licenza ou dos títulos habilitantes de natureza urbanística indicarase o importe da garantía de reposición que será cuantificada en función da magnitude da reposición compensatoria conforme as indicacións de este artigo e do Informe xustificativo: contía de reposición compensatoria e fianzas que figura no Anexo de esta ordenanza. A garantía constituirase na tesourería municipal en metálico ou en aval bancario. A licenza ou os títulos habilitantes da execución da actividade non adquiren eficacia en tanto non se presentou na Tesoureira Municipal a garantía de reposición. Transcorridos 12 meses dás labores de reposición compensatoria, os técnicos do servizo municipal competente, previa comprobación sobre o terreo, verificará o estado da reposición segundo o cal se determinará a devolución do aval. O responsable da reposición compensatoria poderase abster de realizar a plantación compensatoria, optando por la execución subsidiaria polo Concello. Para elo o responsable aboará os costes de adecuación do terreo da plantación coa retirada de raíces, apertura de foxos e abonado correspondente, a carga, transporte, descarga, plantación e todas as accións de mantemento requiridas durante polo menos o primeiro ano de vida, polo importe calculado de conformidade coa valoración económica realizada ao efecto para esta ordenanza (ver informe xustificativo: contía de reposición compensatoria e fianzas). De acollerse a esta opción deberá quedar especificado na solicitude de licenza ou na formulación da comunicación previa e presentar resgardo da autoliquidación. De acollerse ao suposto de delegar a execución ao Concello, a constitución da garantía de reposición substitúese pola autoliquidación voluntaria. Artigo 27.–Retirada, provisión de terra vexetal. Sempre que as operacións planificadas requiran movemento de terra procederase á retirada selectiva da terra vexetal para a súa posterior utilización no proceso de reposición. A terra vexetal amorearase, formando pilas de ata unha altura máxima de 1,5 m sen compactar e facilitando a súa aireación. En ningún caso as provisións poden afectar á rede de drenaxe natural e as pilas de terra vexetal non poderán permanecer máis aló da data estipulada de finalización dos traballos comunicados ou motivo de licenza. Artigo 28.–Cargadeiros de madeira. As pilas de madeira formaranse sempre que sexa posible sobre solo chairo capaz de soportar a carga sen sufrir deformacións que alteren as súas características edáficas. Na base da pila colocaranse os troncos de maior sección e lonxitude, calzando os troncos exteriores coas cuñas adecuadas para reducir o risco de esvaramento. Cada tongada de troncos debe ter un tronco menos que a anterior. Previrase zunchos de atado ou postes de apuntamento para evitar o esvaramento, así como as técnicas que se consideren adecuadas segundo as características do terreo para facelo coa máxima seguridade. A localización das pilas de madeira queda limitada ao espazo comunicado ou delimitado pola licencia obtida para o desenvolvemento da actividade forestal que motiva a súa presencia no monte. Está prohibido o almacenamento de materias primas perigosas ou residuos perigosos no espazo delimitado para o cargadeiro de madeira así como o estacionamento de maquinaria que poida ser motivadora de compactación do chan ou xeradora de potenciais derrames de substancias contaminantes sobre o chan. Artigo 29.–Limpeza. O responsable da talla e saca de madeira está obrigado a limpeza e xestión dos residuos xerados, debendo atender os requirimentos e os prazos comunicados polos técnicos do servicio municipal competente ou da policía local para corrixir as deficiencias que proceda. A realización dos aproveitamentos madeireiros implicará a extracción ou trituración da biomasa forestal residual, salvo por dificultades de mecanización xustificadas baseadas en porcentaxes de pendentes, en calquera caso superiores ao 30%, ou nunha elevada pedregosidade. No caso que as condicións de pluviometría supoñan risco de erosión ou grave compactamento do solo, ou aqueloutras que se determinen mediante orde do órgano competente, deberase dispor da autorización de prórroga para o cumprimento da obriga de extracción ou trituración da biomasa forestal residual. Os restos da biomasa forestal triturados (non maiores de 50 cm), serán espallados mediante os medios mecánicos adecuados as características do terreo. No caso de optar pola extracción da biomasa forestal residual deberá garantirse a permanencia no monte ou terreo forestal dos restos forestais de menor tamaño nunha porcentaxe do 50 % sobre o total que se vai extraer. En caso de imposibilidade técnica, deberase dispor da autorización do órgano competente, conforme se permite a autorización para a queima de restos forestais amoreados prevista na lexislación vixente. Deberá dispoñerse de rexistro acreditativo da comunicación de queima o de autorización de queima segundo o disposto no Decreto 105/2006, de 22 de xuño Decreto 105/2006, do 22 de xuño, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais. Os espazos municipais afectados pola intervención forestal deberán quedar totalmente limpos, sen ningún tipo de restos de materiais que supoña incremento da carga de lume, risco de propagación de enfermidades ou de contaminación do medio. Respecto a outro tipo e natureza de refugallos, queda prohibida:  A dispersión no medio de restos de material e bridas de atado.  O abandono de envases ou embalaxes.  O depósito de calquera residuos xerados pola actividade forestal nos colectores da recollida de residuos do Concello de Oleiros, debendo o responsable dispor, e ter a disposición da inspección, os correspondentes rexistros de que a súa xestión, segundo a súa natureza e composición faise mediante xestores de residuos autorizados. Artigo 30.–Cancelación de garantías. Previa solicitude polo responsable da actividade procederase á devolución das garantías depositadas na Tesourería Municipal tendo en conta as seguintes condicións: 1.–Cancelación da garantía por danos na actividade forestal. Previo informe dos servizos técnicos municipais no que se deixe constancia de que non foron ocasionados danos nas infraestruturas e bens municipais pola actividade forestal procederase a devolución de dita garantía.2.–Cancelación da garantía de reposición compensatoria. Unha vez finalizadas as actuacións de reposición ou transplante, previa comunicación por parte do responsable a través de solicitude presentada no rexistro municipal, os técnicos municipais competentes, transcorridos 12 meses realizarán visita de inspección co fin de verificar o cumprimento das condicións establecidas na resolución municipal, informando do éxito o fracaso da reposición ou transplante. Se do informe despréndese que o arborado reposto ou transplantado atópase nas debidas condicións, procederase a devolver a garantía depositada para responder do éxito da actuación executada. En caso contrario, será executada e destinada á reposición compensatoria das árbores non termo municipal de Oleiros.4. TÍTULO III.–XESTIÓN DA BIOMASA 4.1. CAPÍTULO I.–CONSERVACIÓN E LIMPIEZA Artigo 31.–Obxecto. O presente título ten por obxecto minorar os riscos primando a seguridade, para bens e as persoas por motivos de incendios de vexetación, compatibilizándoo con a protección das masas arbóreas de conformidade con el PXOM de Oleiros para o solo rústico. Así será de aplicación con respecto á conservación, limpeza, repoboación, rexeneración e curtas das masas forestais o establecido no PXOM para cada tipo concreto dos solos protexidos que o mesmo recolle, nos termos das Ordenanzas 10 a 17 (artigos 139 a 146) que os desenvolven, así como o previsto no art.149.4 respecto a as repoboacións forestais para ao equilibrio ecolóxico, do medio natural, do medio ambiente e da paisaxe. Primarase: – A eliminación dás especies arbóreas prohibidas e a súa substitución por especies arbóreas permitidas. – Os labores de limpeza e conservación das masas arbóreas máis que a eliminación do arborado existente. Artigo 32.–Competencias.1. O Concello de Oleiros ten a competencia para vixiar o cumprimento e impoñer o cumprimento forzoso das seguintes obrigas: a) Xestión da biomasa vexetal e de retirada das árbores das especies sinaladas na disposición adicional terceira da Lei 3/2007, do 9 de abril, de prevención e defensa contra os incendios forestais de Galicia, no ámbito das redes de faixas secundarias de xestión de biomasa, nunha franxa de 50 m: 1. Perimetral ao solo urbano, e urbanizable.2. Arredor das edificacións, vivendas illadas, urbanizacións, depósitos de lixo, cámpings, gasolineiras e parques e instalacións industriais situados a menos de 400 m do monte, tendo en conta que non teñen a consideración de monte o solo rústico ordinario, o solo de especial protección agropecuaria, o solo urbano, o solo urbanizable e o solo de dominio público 3. Arredor das edificacións illadas en solo rústico situadas a máis de 400 metros do monte.4. Arredor do viario municipal. b) Xestión da biomasa vexetal e retirada de árbores das especies sinaladas na disposición adicional terceira da Lei 3/2007, do 9 de abril, nunha faixa perimetral de 50 metros arredor das novas instalacións destinadas a explotacións agrícolas, gandeiras e forestais e as vivendas vinculadas a estas, así como as novas urbanizacións e edificacións que afecten zonas de monte ou de influencia forestal, non teñan continuidade inmediata coa trama urbana e que sexan estremeiras con monte ou con zonas de influencia forestal.2. En todos os casos non comprendidos no número anterior, corresponde á Administración xeral da Comunidade Autónoma a competencia para vixiar o cumprimento e impoñer o cumprimento forzoso das obrigas incluídas no ámbito de aplicación desta ordenanza. Para a aplicación deste artigo estarase á delimitación do ámbito de faixas secundarias grafadas sobre os planos do PXOM de Oleiros, que forman parte desta ordenanza e que se incorporan como anexo.4.2. CAPÍTULO II.–XESTIÓN Artigo 33.–Obrigas. As persoas responsables terán a obriga de: a) Xestionar a biomasa vexetal dos terreos manténdoos limpos de maleza, nas debidas condicións de seguridade e salubridade, debendo proceder a súa desinfección e desratización periódica, mantendo o correcto estado sanitario da vexetación e evitado afeccións negativas ao espazo público. b) Xestionar a biomasa vexetal arbustiva e subarbustiva, nos terreos lindeiros coas vías e camiños de titularidade municipal, nunha franxa de 2 m. c) Substituír, no ámbito das redes de faixas secundarias de xestión de biomasa que se corresponden co grafiado das faixas secundarias sobre os planos do PXOM, incorporado como anexo desta ordenanza, as árbores das especies relacionadas no Anexo V e coincidentes coas sinaladas na disposición adicional terceira da Lei 3/2007, do 9 de abril, de prevención e defensa contra os incendios forestais de Galicia, por exemplares das especies relacionadas no Anexo IV ou de outras especies non prohibidas que non sexan alóctonas. De non cumprir ditas obrigas as persoas responsables estarán obrigadas a atender o requirimento do concello nun prazo de 10 días hábiles. Artigo 34.–Criterios. As persoas responsables consonte ao disposto na Lei 3/2007, de prevención e defensa contra incendios forestais de Galicia, deberán acometer nos prazos establecidos a xestión da biomasa na totalidade da parcela conforme aos seguintes criterios: a) Roza para eliminación do estrato herbáceo e arbustivos sempre que supoña un mínimo risco para a propagación de incendios incontrolados de vexetación ou que supoña un problema para a salubridade pública. b) Poda e rareo do estrato arbóreo de forma que se manteña unha descontinuidade horizontal entre as copas das arbores e vertical entre estas e os estratos herbáceos e arbustivos, non sendo este criterio aplicable en parques e xardíns municipais, arbores senlleiras ou aquelas que cumpran funcións ornamentais, que se atopen illadas e non supoñan risco para a propagación de incendios incontrolados de vexetación. Artigo 35.–Distancias. As masas forestais preexistentes deberán adecuarse para gardar, respecto das edificacións, vivendas illadas, pozos e instalacións industriais, a distancia mínima de 15 metros cando se trate de especies frondosas (Anexo IV desta Ordenanza), e de 50 metros no resto de especies, tal e como establece a Lei 7/2012 de montes de Galicia e a Lei 3/2007 de prevención e defensa contra os incendios forestais. Nos supostos de plantacións de árbores froiteiros, sebes ou árbores ornamentais as distancias serán as fixadas na ordenanza municipal para a redacción de proxectos de urbanización, control das obras e recepción destas no Concello de Oleiros. De conformidade co disposto na Lei 3/2007, do 9 de abril, de prevención e defensa contra os incendios forestais de Galicia, nos espazos delimitados no ámbito das redes de faixas secundarias de xestión de biomasa, que se corresponden co ámbito grafiado das faixas secundarias sobre os planos do PXOM e incorporados como anexo desta ordenanza, será obrigatorio para as persoas responsables, xestionar a biomasa vexetal. Artigo 36.–Execución subsidiaria. Corresponde ao Concello de Oleiros a competencia para a execución forzosa nos supostos de incumprimento voluntario das obrigacións de xestión da biomasa vexetal e de retirada de árbores das especies sinaladas na disposición adicional terceira da Lei 3/2007, do 9 de abril, de prevención e defensa contra os incendios forestais de Galicia, nas redes de faixas secundarias de xestión da biomasa e nunha franxa de 50 metros ao redor das novas instalacións, urbanizacións e edificacións. O efecto procederá á imposición de multas coercitivas ou á execución subsidiaria con repercusión dos custos de xestión da biomasa e, no seu caso, comiso das especies arbóreas prohibidas previamente retiradas pola Administración. Seguirase o procedemento establecido na Instrución 1/2018, do 26 de abril, da Consellería do Medio Rural (publicada no DOG n.º 87, do 7 de maio de 2018). O incumprimento das obrigacións por parte da persoa propietaria do terreo implicará o incumprimento da función social da propiedade e será causa de expropiación forzosa por interese social, no caso de que os custos acumulados da execución subsidiaria dos traballos de xestión da biomasa que o Concello houbese asumido con cargo ao seu orzamento, e que non lle poida repercutir a aquela por descoñecerse a súa identidade, superen o valor catastral da parcela. Para a venda de madeira procedente da execución subsidiaria estarase ao establecido no artigo 22 ter da Lei 3/2007, do 9 de abril. As medidas de prevención de incendios para o suposto de novas urbanizacións ou novas edificacións en terreos forestais ou en zonas de influencia forestal son as establecidas no artigo 23 da Lei 3/2007, do 9 de abril, e deberán recollerse na normativa dos instrumentos de planeamento ou nas licenzas urbanísticas, respectivamente.5. TÍTULO IV.–DISCIPLINA Artigo 37.–Actuacións de inspección e control posterior.1. A inspección e control realizarase de conformidade cos artigos 369 ao 374 do Decreto 143/2016 polo que se aproba o regulamento da lei do solo de Galicia.2. As persoas interesadas teñen o deber de cooperación para a comprobación da adecuación das obras e actividades á normativa aplicable.3. As actuacións de comprobación e inspección, así como de vixilancia e control, axustaranse tamén a lo disposto na lexislación sectorial, así como ás prescricións destas normas. Malia o anterior, no marco das competencias municipais poderá requirirse, en calquera momento, a presentación da documentación acreditativa do cumprimento dos aspectos cuxo cumprimento resulte exixible de acordo coa normativa de aplicación. O control realizado posteriormente á presentación da comunicación previa levarano a cabo os servizos municipais no xeito que determine o plan de inspección aprobado polo concello, sen prexuízo da utilización de medios de colaboración pública, a través de fórmulas de colaboración interadministrativa, ou de medios de colaboración privada, a través das entidades de certificación de conformidade municipal.4. A realización de visitas de inspección da actividade comporta a obriga de redactar unha acta de comprobación, sen prexuízo da tramitación, de ser o caso, dos correspondentes expedientes sancionadores ou de restablecemento da legalidade urbanística. Artigo 38.–Infraccións.1. Considéranse infraccións administrativas en relación coas materias as que se refire esta ordenanza os actos u omisións que contraveñan o establecido nas normas que integran o seu contido, sen prexuízo da aplicabilidade, no seu caso, do establecido noutras normas sectoriais como son, entre outras, a lei de tráfico, de riscos laborais e calquera outra normativa estatal ou autonómica que resulte de aplicación. No suposto de actuacións que incumpran a normativa urbanística estarase ao disposto no Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, sobre infraccións e sancións urbanísticas.2. Corresponde ao Concello de Oleiros a competencia para incoar, instruír e resolver os procedementos sancionadores derivados da Lei 3/2007 de prevención e defensa contra incendios forestais por incumprimento das obrigacións correspondentes á xestión da biomasa vexetal e retirada de especies arbóreas nas franxas secundarias e ao redor das novas instalacións, urbanizacións e edificacións en solo urbano e urbanizable. Para a súa aplicación estarase á delimitación de faixas secundarias que figura no anexo desta Ordenanza. As infraccións e sancións son as establecidas na Lei 3/2007 (Título VII, artigos 50 a 55 bis, ambos inclusive). 3. O incumprimento das actividades reguladas nesta ordenanza en materias de repoboación forestal, novas plantacións, verteduras ou abandono de residuos, materiais ou produtos de calquera natureza en montes ou terreos forestais, a celebración de actos en montes incluíndo os deportivos a motor, a realización de aproveitamentos madeireiros ou de xestión privada e calquera outros regulados na Lei 7/2012, do 28 de xuño, de montes de Galicia, sancionaranse conforme o establecido no Titulo XII (artigos 127 a 144) da citada disposición. Corresponde a competencia sancionadora: – Á Xefatura Territorial da Consellería competente en materia de montes e por razón do territorio cando se trate de infraccións cometidas en terreos que teñan a consideración de monte ou terreo forestal (artigo 2 da Lei 2/2012) polo que o Concello comunicará á mesma os feitos constitutivos de infracción para que incoe o procedemento e impoña a sanción que corresponda e solicitará que se lle teña como parte no expediente. – Ao non ter a consideración de monte segundo a definición do artigo 2 da lei 7/2012, corresponde ao Concello de Oleiros a competencia sancionadora nos supostos de infraccións cometidas en solo urbano, solo urbanizable, terreos de dominio público, terreos rústicos de protección ordinaria destinados a cultivo agrícola e terreos rústicos de especial protección agropecuaria. Para a súa determinación e en tanto non se dispoña dun plan de ordenación forestal e demais instrumentos de planificación de recursos forestais terase en conta:  A clasificación e cualificación do solo segundo PXOM y en especial respecto ao solo rústico de especial protección, que permite interpretar: – Que é monte ou terreo forestal unicamente ao solo rústico de especial protección forestal (ordenanza 10) – Que o solo rústico de protección ordinario (Ordenanza 9) e o solo rústico de protección agropecuaria (Ordenanza 14) non teñen a natureza de monte. – Que a Lei 2/2016 do solo de Galicia elimina o solo urbanizable non delimitado e establece unha soa clasificación de solo urbanizable.4. Constitúen infraccións para os efectos da presente ordenanza os supostos non contemplados nos parágrafos anteriores, é dicir, para terreos que non teñan a consideración de monte nin de faixa secundaria, as seguintes: A. Leves Deixades na limpeza dos espazos de competencia municipal. a) A execución das actividades realizadas sen licenza, comunicación previa ou orde de execución, cando sexan legalizables por ser conformes co ordenamento urbanístico. b) O incumprimento das ordes de execución. c) A inexactitude, falsidade ou omisión, de carácter non esencial, en calquera dato ou documento que se achega ou consta na comunicación previa. d) O incumprimento dos requisitos, obrigas e prohibicións establecidos na ordenanza, que non estean recollidos coma graves o moi graves. B. Graves a) A reincidencia na comisión de 2 infraccións leves no prazo de 12 meses cando así teña sido declarado por resolución firme en vía administrativa. b) A non comunicación previa ou a tramitación de licencia municipal da actividade forestal previa ao inicio das operacións así como o inicio das mesas sen dispoñer da resolución da licencia nos casos en que sexa preciso contar coa mesma, cando a actividade non sexa legalizable. c) A realización de actividades sen o previo pago de taxas ou constitución dos avales que correspondan. d) O tránsito de maquinaria e vehículos forestais por viais que non foron incluídos na comunicación ou para os que non se inclúe o permiso de tránsito na resolución da licencia. e) Apertura de viais forestais sen licenza ou sen axustarse as especificacións da resolución da mesma. f) Arrolar libremente a madeira polas pendentes dos terreos cara as vías públicas. g) Facer gabias de desaloxo de augas nos terreos municipais sen contar con licencia para a súa realización ou da autoridade sectorial competente pola derivación de augas ao leito de ríos. h) Facer movemento e compactación de terras incumprindo as condicións da resolución da licencia. i) Facer tallas ou cortas que resulten degradantes ou prexudiciais para o entorno. j) Facer uso de vehículos ou maquinaria para a realización de operacións reguladas nesta ordenanza que estean inmobilizados por anulación de licencia, que non hai superado a inspección técnica regulamentaria ou non figuren rexistrados para as actividades nas que se empregan. k) Non procedera roza e limpeza de terreos despois de ser notificado o requirimento de execución. l) Non facilitar aos técnicos do servizo municipal con competencia ou á policía municipal os rexistros que poidan solicitar para a verificación do cumprimentos dos requisitos de esta ordenanza e da lexislación sectorial dos organismos competentes na materia. m) Falsear os datos e documentación presentada para a comunicación ou tramitación de licencia da actividade forestal requirida por esta ordenanza. n) A realización de plantacións forestais sen gardar as distancias establecidas na presente ordenanza. o) A realización de plantacións forestais nos tipos de solos especificados nesta ordenanza. p) O tráfico e falta de sinalización que condicionen a seguridade vial. C. Moi graves a) Almacenamento de materias e residuos perigosos sen cumprir coa normativa de aplicación e as condicións requiridas nesta ordenanza. b) Non proceder a executar a reposición compensatorio ou a reparar os danos causados segundo aos requirimentos notificados ao respecto. c) A contaminación de solos de espazos con competencia municipal con sustancias e residuos perigosos. d) Cando nas faltas graves concorran ademais algunha das seguintes circunstancias: I. Malicia ou intencionalidade. II. Irreversibilidade do dano causado. III. Perigo para a seguridade viaria con resultado de accidente. IV. Grave repercusión nos recursos naturais ou deterioro destes. V. A reincidencia en dúas incidencias graves en 12 meses. Artigo 39.–Sancións. As sancións aplicables serán as seguintes: a) Por infraccións leves, multas dende 100 a 600 € b) Por infraccións graves, multas dende 601 a 1.500 € c) Por infraccións moi graves, multa de 1.5001 a 3.000 €. As sancións graduaranse en función dos seguintes criterios: a) Grado de intencionalidade. b) Contía do beneficio obtido. Artigo 40.–Rexistro de sancións. No servicio municipal competente, levarase rexistro das sancións impostas en virtude do réxime sancionador recollido neste título, no que figurará a identificador de cada infractor, a infracción cometida, a fecha da sanción, a multa imposta e a fecha de execución. Artigo 41.–Competencia para impoñer as sancións.1. O alcalde do Concello, ou ben o concelleiro que teña delegadas as funcións, serán competentes para impoñer as sancións cando procedan, logo da instrución do correspondente expediente sancionador.2. Será competencia do alcalde, ou do concelleiro en quen delegue, garantir o exacto cumprimento das normas contidas nesta Ordenanza, a través dos servizos administrativos aos que se lle encomenden estas funcións e co auxilio da Policía Local.3. Para o restablecemento da legalidade seguirase o procedemento para a protección da legalidade establecido na normativa urbanística.6. DISPOSICIÓNS DISPOSICIÓN ADICIONAL Forma parte desta ordenanza o documento denominado DELIMITACIÓN DAS REDES SECUNDARIAS DE FAIXAS DE XESTIÓN DE BIOMASA (documento N.º 2018015734 do 14 de agosto de 2018) que grafía os ámbitos nos que se fai necesaria a xestión da biomasa vexetal no termo municipal de Oleiros de conformidade co artigo 21 da Lei 3/2007, do 9 de abril, de prevención e defensa contra os incendios forestais. Os Anexos que incorpora esta ordenanza non teñen natureza regulamentaria e por tanto, o seu contido pode ser modificado por Resolución do alcalde e previa publicación no Boletín Oficial da Provincia. O alcalde ditará as instrucións necesarias para a adecuada interpretación e aplicación desta ordenanza. Darase publicidade dos criterios interpretativos a través da web municipal. DISPOSICIÓN DERROGATORIA Quedan derrogadas cantas disposicións deste Concello opóñanse ou resulten incompatibles coa as disposicións e regulación expresa desta ordenanza. DISPOSICIÓN FINAL Esta Ordenanza entrará en vigor unha vez cumpridos os trámites de exposición pública e aprobación definitiva (se é ou caso), transcorra o prazo regulamentario a que se refire ou artigo 70.2 en relación co artigo 65.2 da Lei 7/1985, do 2 de abril, de bases do réxime local, e publíquese integramente o seu texto no Boletín Oficial da Provincia.